cyanic-selkie/wikianc huggingface dataset:
Maastricht
Beliggenhet
Byen befinner seg på begge sider av elven Maas, (fransk: Meuse), i den sørøstlige delen av Nederland, mellom Belgia og Tyskland, omtrent på samme breddegrad som Brussel (som ligger lengre vest). Rett sør for Maastricht ligger den belgiske byen Liège. Øst-sørøst ligger den tyske byen Aachen. Stedsnavnet er avledet av de latinske benevnelsene Traiectum Ad Mosam og Mosae Traiectum («kryssing over elven Maas»), og refererer til broen som ble bygd av romerne i Augustus' regjeringstid.
Historie
Keltere levde i Maastrichtområdet frem til romerne erobret området omkring 50 år før Kristi fødsel. Elven Maas var relativt grunn der hvor Maastricht nå ligger og derfor lettere å krysse. Romerne bygget en bro over elven. Dermed laget de en sammenhengende vei fra byen Bavay i Nord-Frankrike, som i romertiden var et viktig trafikknutepunkt, med Tongeren i Belgia (vest for Maastricht) via Maastricht og derfra videre opp til Köln i Tyskland. Ved broen ble det bygget en liten festning for å beskytte denne. Denne lille bosetningen ble utgangspunktet for dagens Maastricht. Sammen med Nijmegen, som også ble grunnlagt på denne tiden, regnes Maastricht som en av Nederlands to eldste byer. Utgravningsgjenstander fra keltisk (blant annet en myntskatt funnet i 2008) og romersk periode finnes idag i Bonnefantenmuseum i Maastricht.
På 300-tallet etablerte den kristne biskopen St. Servatius (død i 384, nederlandsk: Sint Servaas) et bispedømme i Maastricht. Den eldste broen over Maas er oppkalt etter ham, St. Servatiusbroen (Sint Servaasbrug). Likeledes den eldste kirken: St. Servatiuskirken (Sint Servaaskerk).
Under den fransk-nederlandske krigen ble Maastricht beleiret (1673) fordi den franske hærs forsyningslinjer var truet. Den 25. juni skal ifølge historien kaptein i Ludvig den 14's musketerkorps, Charles de Batz de Castelmore, også kjent som grev d'Artagnan, ha blitt drept foran festningsmurene. Man antar at forfatteren Alexandre Dumas blant annet var inspirert av denne personen og hendelsen da han skrev sine bøker om De tre musketerer. Franskmennene styrte byen til 1678 og igjen fra 1748 etter en ny beleiring. Den tredje okkupasjonen fant sted i 1794, da Maastricht ble en fransk by og hovedstaden i det franske fylket (département) nedre Maas (Meuse-Inférieure). Først i 1815 ble Maastricht igjen en del av det nederlandske kongedømmet og regional hovedstad for området Limburg. Men omgitt som Maastricht og området rundt var av Belgia og Tyskland var det mye strid om tilhørigheten, inntil avtalen i London av 1839, hvor Maastricht og Limburg permanent ble en del av Nederland. Men på mange måter forble Maastricht og Limburg-området atypisk for et nederlandsk område, noe man også kan se idag når man vandrer rundt i byen. Blant annet begynte industrialiseringen tidligere her enn i de øvrige deler av Nederland, ikke minst på grunn av Maastrichts nærhet til industriområdene i Belgia omkring Liège.
Haile Selassie I av Etiopia
Haile Selassie I (født 23. juli 1892 i Ejersa Goro i Harar, død 27. august 1975 i Addis Abeba) var Etiopias keiser fra 2. april 1930 til han ble avsatt ved et marxistisk statskupp 12. september 1974. I perioden fra 1936 til 1941 var han i eksil på grunn av den italiensk-abessinske krig. Han ble opprinnelig døpt med navnet Lij Tafari Makonnen, og senere fikk han navnet Ras Tafari Makonnen da han ble kronet til konge i 1928. Han antok tittelen negus nagest («kongenes konge») og navnet Haile Selassie I i 1930.
Maastricht
Historie
I løpet av det 20. århundre fant det sted en stadig reduksjon av tradisjonell industriell virksomhet i Maastricht. Ikke minst hadde nedleggelse av den tidligere så viktige gruveindustrien store konsekvenser. Man valgte derfor å skifte fokus mot en mer tjenesteytende økonomi. En helt sentral hendelse i byens historie var i den forbindelse etablering av et nytt universitet.
Haile Selassie I av Etiopia
Biografi
Lij Tafari Makonnen var av kongelig ætt. Hans far, Makonnen Woldemikael Gudessa, bar tittelen guvernør og hertug og var fetter av keiser Menelik II av Etiopia. Lij Tarari ble som 14-åring guvernør over Salali, og to år senere over Sidamo. Atten år gammel ble han konge over Harar. Han ble kronet til konge i 1928 av keiserinne Zewditu, for å tilfredsstille politiske krefter. Utnevnelsen var svært kontroversiell, fordi han i realiteten ble gitt den samme makten som keiserinnen hadde. Da keiserinne Zewditu døde 2. april 1930, fikk han keisertittel under navnet Haile Selassie.
Under abessinerkrigen ble han tvunget til å søke landflyktighet i Storbritannia. Han hadde kjempet mot Benito Mussolini og de italienske fascistene. Men i 1941 kunne han vende tilbake og gjenoppta styret.
Maastricht
Maastricht-traktaten
Maastricht har også fått en sentral plass i Europas nyere historie ved at man her, i 1992, underskrev Maastricht-traktaten som omdannet Det europeiske fellesskap (EF) til Den europeiske union (EU). Det ble enighet om ikke bare å ha en politisk, men også en økonomisk og monetær union som blant annet la grunnlaget for innføring av en felles valuta, euro (€).
Haile Selassie I av Etiopia
Biografi
I etterkrigstiden gjorde Haile Selassie flere ting for å modernisere landet. Han gjennomførte en rekke økonomiske reformer. Det ble gjort mye for industrien. Et parlament ble dannet, men føydalismen ble oprettholdt. I 1957 ble det første valget holdt, men noen egentlig maktfordeling ble ikke en realitet. I 1961 ble landets første universitet åpnet, men det ble stengt i 1969 på grunn av studentopprør.
Maastricht
Utdanning
Universiteit Maastricht, universitetet ble grunnlagt i 1976 med fokus på utdanning av leger (medisinsk fakultet). Sentralt var innføring av en ny undervisningform kalt problembasert læring (som også ble adoptert av Universitetet i Tromsøs legeutdanning og senere innført også ved Universitetet i Oslo). I 1981 ble det opprettet et juridisk fakultet og i 1984 et økonomisk fakultet. I 1990-årene tilkom fakulteter for ulike humanistiske fag, heri inkludert også naturvitenskap og ingeniørfag såvel som for psykologi.
Haile Selassie I av Etiopia
Biografi
Haile Selassie ble utsatt for et kuppforsøk 14. desember 1960, hvor hans sønn og arving Asfa Wossen ble tatt som gissel. Men opprøret ble slått ned 17. desember.
Maastricht
Utdanning
Opprinnelig ble universitetet kalt Riksuniversitetet Limburg (Rijksuniversiteit Limburg), men skiftet navn til Universiteit Maastricht i 1996. Men fra og med 2008 har man valgt å bruke den engelske betegnelsen University of Maastricht og UM er nå den offisielle forkortelsen for universitetet. En vesentlig grunn til denne endringer er at universitetet har satset på en internasjonal profil, for eksempel har man nå en «European Law School». De fleste master og PhD-programmer foregår på engelsk, og innenfor bachelor er det fortsatt bare omkring halvparten av undervisningen som foregår på nederlandsk. Pr. 2011 er omkring 40 % av studentene fra land utenom Nederland. Universitetet tilbyr 17 bachelorprogrammer; 56 masterprogrammer og flere ulike Ph.D. programmer.
Haile Selassie I av Etiopia
Biografi
Sammen med Kwame Nkrumah grunnla han OAU i 1963, og ble den første ordstyreren.
Maastricht
Transport
Kortest avstand til flyplass med direkte forbindelse til Norge er det fra Brussel. Herfra er reisetiden med tog 1 time og 15 minutter. Omtrent 10 km øst for byen er det en liten flyplass (Maastricht Aachen flyplass).
Haile Selassie I av Etiopia
Biografi
Tidlig på 1970-tallet mottok etiopiske kommunister støtte fra Sovjetunionen. Marxistene gjennomførte et statskupp ledet av Mengistu Haile Mariam i september 1974. Det førte til at keiseren ble avsatt. Han ble holdt i husarrest, hvor han døde i 1975. Offisielt døde han under en legebehandling, men ifølge flere påstander var dødsfallet mistenkelig og mange antar at han ble myrdet.
Død og begavelse
Den 28. august 1975 ble det rapportert at «eks-monarken» Haile Selassie hadde dødd den 27. august som en følge av «respirasjonssvikt» etter komplikasjoner fra en prostataoperasjon. Hans lege Asrat Woldeyes nektet for at komplikasjoner hadde oppstått og han avviste regimets offentlige versjon av keiserens død. Flere tilhengere av keiseren mente at keiseren faktisk hadde blitt myrdet, og denne troen er fortsatt ganske utbredt i dag. En vestlig korrespondent i Etiopia på den tiden kommenterte: «Selv om det ikke er kjent hva som faktisk skjedde, så er det sterke indikasjoner på at ingen innsats ble gjort for å redde ham. Det er usannsynlig at han faktisk ble drept. Slike rykter dukker opp uansett hva som egentlig skjedde, mye på grunn av den atmosfæren av mistenksomhet og mistro som rådet i Addis Abeba på det tidspunktet.» Vitnesbyrd som ble gitt i retten av keiserens tjenere forteller imidlertid at de ble beordret å forlate hans rom for natten og at de vendte tilbake dagen etter for så å finne ham død i sin seng, med en sterk kjemisk lukt i rommet. De fortalte også at keiseren hadde vært i god form natten før, da de hadde forlatt ham. Legen Asrat Woldeyes bekreftet også at hans pasient hadde blitt rehabilitert fra ettervirkningene av operasjonen og at det ikke hadde oppstått noen komplikasjoner.
Familie
Han giftet seg den 31. juli 1911 med Woizero Menen Asfaw (1889–1962). Selassie hadde seks barn: prinsesse Tenagne Worq (1913–2003), kronprins Asfa Wossen (1916–1997), prinsesse Zenabe Worq (1918–1933), prinsesse Tsehai Worq (1920–1942), prins Mekonnen (1923–1957) og prins Sahle Selassie (1931–1963).
Zera Yacob Amha Selassie, sønnesønn av Haile Selassie, er den nålevende aktuelle kandidat som keiser av Etiopia – under navnet Zera Yacob I – dersom keiserdømmet ble gjenopprettet.
Rastafari
I rastafaribevegelsen blir Haile Selassie sett på som Jah, det vil si Gud. Ordet rastafari er en sammensetning av Ras, som betyr «hertug», og Tafari, som var fødenavnet til Haile Selassie.
Han spilte en betydelig indirekte rolle for utviklingen av svart nasjonalisme i USA. En tale av ham er gjengitt i antologien Svart Messias fra 2011.
I Norge
I november 1954 var Haile Selassie på statsbesøk i Norge.
Ljubomyr Huzar
Ljubomyr Huzar (ukrainsk Любомир Гузар, født 26. februar 1933 i Lviv, død 31. mai 2017 i Kniazhychi) var studittmunk (M.S.U.), en av Den katolske kirkes kardinaler og storerkebiskop av Den ukrainske gresk-katolske kirke.
Bakgrunn
Da han ble født, het fødebyen Lwów og lå i Polen. På grunn av den sovjetiske okkupasjonen under annen verdenskrig og forfølgelsene av den ukrainsk-katolske kirken måtte han sammen med sine foreldre flykte fra landet til Østerrike i 1944 og videre til USA i 1949. Da Polen etter krigen ble «flyttet vestover», havnet Lviv i Ukraina.
Han studerte filosofi ved det ukrainske seminaret St. Basil's College i Stamford i Connecticut til 1954, deretter studerte han teologi ved Catholic University of America i Washington D.C. Han ble amerikansk statsborger.
Prest
Husar ble presteviet i 1958 i eparkiet Stamford i USA. Etter prestevielsen fortsatte han studiene, men virket samtidig som sjelesørger i USA. I 1973 gikk han i klosteret «Studion» (eller St. Theodor) i Grottaferrata like utenfor Roma hos studittene (Monachi e Regula Studitarum [Monaca Studiti Ucraini] – MSU), en av de tre tradisjonelle bysantinske munkeordenene ved siden av basilianerne og redemptoristene av bysantinsk ritus. Han ble valgt til superior i klosteret i 1974.
Biskop
I april 1977 ble han bispeviet av den daværende ukrainsk-katolske storerkebiskop av Lviv, den legendariske Josyp Slipyj. Ordinasjonen fant sted i Castelgandolfo ved Roma, uten pavelig godkjennelse, med den intensjon at han skulle bli Slipyjs koadjutor, men det var det den senere kardinal Myroslav Ivan Ljubatsjivskyj som ble (1980).
I 1978 utnevnte kardinal Slipyj Huzar til arkimandritt for studittene i Europa og Amerika. I 1985 utnevnte storerkeepark Lubachivsky av Lviv, som hadde etterfulgt Slipyj ved hans død i 1984 og da fremdeles residerte i eksil i Roma, ham til sin generalvikar. Han vendte tilbake til Ukraina i 1994 og organiserte samme år et nytt studittkloster i eparkiet Ternopil i Ukraina. Han ble valgt av den ukrainske bispesynoden til eksark av Kiev-Vysjhorod i 1995.
Kardinal
Pave Johannes Paul II utnevnte ham den 22. februar 1996 til hjelpebiskop i Lviv. Den 25. januar 2001 fulgte hans valg til storerkebiskop av Lviv. Allerede den påfølgende dag kunngjorde paven hans kardinalsutnevnelse.
Kardinal Huzar deltok fra 2003 i en gruppe likesinnede prelater som møttes årlig i januar fra 1995 til 2006 i Sankt Gallen i Sveits for å diskutere reformer med hensyn til utnevnelsen av biskoper, kollegialitet, bispekonferansene, pavens primat, og seksualmoral; de var ikke enige i alt og ethvert men de delte den oppfatning at kardinal Joseph Ratzinger ikke var den slags kandidat de håpet å se valgt ved det neste pavevalget.
Huzar flyttet i 2004 storekebispesetet fra Lviv til Kiev og tok tittelen storerkebiskopen av Kiev-Halytsj. Samtidig ble han metropolitt og erkeepark av Kiev. Den 10. februar 2011 la han aldersbetinget ned storerkebispetittelen.
Episkopalgenealogi
Hans episkopalgenealogi er:
Douglas hestesporvei
Douglas hestesporvei er et offentlig transportmiddel i Douglas, hovedstaden på Isle of Man. Den har en rutenett som går fra den sydlige  terminalen ved Victoria Pier til den nordre terminalen ved Derby Castle. Det er en strekning på om lag 3 kilometer som stort sett følger sjøfronten. Sporvidden er 914 millimeter og den er dobbeltsporet mesteparten av strekningen.
Hestesporvognen ble tatt i bruk i 1876 og har, med unntak av en liten periode under andre verdenskrigen vært i trafikk siden. Etter 1927 har sporveien bare blitt brukt i sommerhalvåret. Systemet omfatter 23 vogner og 45 hester. Sporveien eies og drives av Douglas Borough Council.
Bigfoot
Bigfoot (sasquatch, storfot) er navnet på et dyr det påstås skal leve i Nord-Amerika, hovedsakelig på vestkysten av USA og Canada. Dette er en av de mer kjente eksemplene innen kryptozoologi, et felt som de fleste fagfolk forkaster som pseudovitenskap ettersom hele fagfeltet er basert på tvilsomme øyenvitner og mangel på gode fysiske bevis. De fleste fagfolk ser på bigfoot-legenden som folklore og en spøk, men det finnes fagfolk som tror historien kan være sann.
Beskrivelse
Kryptozoologisten John Willison Green påstår at bigfoot er et fenomen som finnes overalt i verden.
Forskjellige navn på bigfoot
Noen forskjellige navn i forskjellige deler av verden.
Fair Isle
Fair Isle (norrønt: Frjóey; skotsk-gælisk: Fara; skotsk: Fair Isle) er en skotsk øy som ligger midtveis mellom Orknøyene og Shetland. Øya er 4,8 km lang og 2,4 km bred med et totalt areal på 5,61 km². Øya ligger 40 km sørvest for Sumburgh Head på Mainland og tilnærmet like langt nord for North Ronaldsay på Orknøyene. Øya har en befolkning på rundt 65 innbyggere. Den er kjent for sine skipsvrak og for observering av fugler ved å være et klekkested for sjøfugl, og et stoppested for trekkende arter. Øya er også kjent for sin tradisjonelle, men unike strikketeknikk med mønstre i flere farger. Øya har vært eid av National Trust for Scotland siden 1954. Øya har ingen puber eller restauranter, men har en barne- og ungdomsskole for barn opp til elleve år. Etter fylte elleve år er nærmeste skole i Lerwick.
Etymologi
Det har vært spekulert om Fair Isle kan være en forvanskning av «far-off isle» («langt unna-øya»), men kanskje heller fra det opprinnelige norrøne navnet Frjóey eller Friðarey Den norrøne formen betyr bokstavelig «fredfylt» fra (frið(u)r) + ey, «øy». Det er ikke kjent at det finnes noen form for tradisjonelt skotsk-gælisk navn for øya, bortsett fra en moderne tilblivelse.
Historie
Fair Isle har vært bosatt siden neolittisk tid (bondesteinalderen), noe som er bemerkelsesverdig gitt mangelen på råvarer på øya, selv om den er omgitt av rike fiskevann. Det er to kjente steder fra jernalderen: en borg på odden ved Landberg og fundamentene til et hus som ligger til grunn for en tidlig kristen bosetning ved Kirkigeo.
De fleste av stedsnavnene på øya synes å ha opphav fra før den norrøne bosetningen fra rundt 800- eller 900-tallet. På den tiden hadde husmannsplassene tydeligvis vært i bruk i århundrer. Fra 800- og fram til 1400-tallet var øya en del av Norgesveldet, men i 1469 ble Shetland sammen med Orknøyene, uten norsk innflytelse, gitt bort som medgift til den danske kongens datter Margrete ved hennes bryllup til Jakob III av Skottland.
Den 20. august 1588 forliste flaggskipet til den spanske armadaen, «El Gran Grifón», i bukta Stroms Hellier, noe som tvang de 300 sjømennene til å tilbringe seks uker hos øyboerne. Vraket ble oppdaget i 1970. Det store kanadiske seilskipet «Black Watch» ble vraket på Fair Isle i 1877.
Fair Isle ble kjøpt av National Trust for Scotland i 1954 fra George Waterston, grunnleggeren av fugleobservatoriet. I det tiåret var elektrisitet ennå ikke tilgjengelig for beboerne, og bare noen hjem hadde innlagt vann; lokalbefolkningen minsket til et nivå som skapte bekymring.
Siden 1900, da befolkningen utgjorde rundt 400 personer, har den jevnlig gått ned. I 2015 var det rundt 55 innbyggere på øya, hvorav flertallet var crofters, husmenn. I april 2021 var befolkningen 48 og øya ble det første stedet i Storbritannia hvis voksne innbyggere hadde blitt vaksinert mot Covid-19. Øya har 14 steder som er vernet arkeologisk område eller bygning, og som strekker seg fra de tidligste tegnene på menneskelig aktivitet til restene av en radarstasjon fra andre verdenskrig. De to automatiserte fyrene er vernet som fredete bygninger.
Øya huser en serie høyteknologiske reléstasjoner som har viktige forbindelser for TV-, radio-, telefon- og militærkommunikasjon mellom Shetland, Orknøyene og det skotske fastlandet. I denne forbindelse fortsetter den sin historiske rolle som en signalstasjon, som forbinder fastlandet og de mer avsidesliggende øygruppene. I 1976, da fjernsynsreléutstyret ble oppdatert for å tillate fargesendinger til Shetland, ble det nye utstyret plassert i tidligere radarstasjonsbygninger fra andre verdenskrig på Fair Isle. Mange TV-signaler videresendes fra Orknøyene til Shetland (i stedet via det skotske fastlandet) ved Orknøyenes Keelylang Hill-senderstasjon.
Fair Isle og den andre verdenskrig
Den 17. januar 1941 styrtet et tysk Heinkel He 111-bombefly, modifisert til et meteorologisk fly, på øya; Vraket ligger fortsatt på ulykkesstedet til i dag. Flyet hadde fløyet på en rutinemessig flyging for rekognosering av været fra sin base i Oldenburg i Tyskland. Den ble snappet opp av RAF Hawker Hurricane-jagerfly fra 3 Squadron med base på RAF Sumburgh (helt i sørenden av Shetland); begge motorene til det tyske flyet ble skadet og flere av de fem mannskapet ble såret. Piloten klarte å foreta en krasjlanding på Fair Isle for å unngå å styrte det forkrøplede flyet i sjøen. To av mannskapet døde, men tre overlevde. De de to døde ble gravlagt på øyas kirkegård; de overlevende ble arrestert av øyboerne og ble værende i flere dager til værforholdene tillot dem å bli tatt av øya ved hjelp av redningsbåt fra livbåtstasjonen i Lerwick. Før Lerwick-båten nådde øya, gikk to adskilte båter fra Orknøyene på grunn i forsøket på å samle opp krigsfangene.
Fyrtårnet South Light var et mål for fiendtlige angrep. Under et angrep ble kona til en assistentvokter drept i 1941 og datteren deres ble skadet; i 1942 døde også kona til en annen vokter og deres datter i et angrep.
Den 22. juli 1941 krasjlandet et britisk jagerfly av typen Spitfire X5401, fløyet av piloten Michael Douglas Sutcliffe Hood på Fair Isle på vei tilbake fra et rekognoseringsoppdrag over Ålesund i Norge. Piloten husket at ulykkesstedet lå ved siden av banen som krysset flystripen. Årsaken til krasjet viste seg å være en lekkasje av kjølevæske, som resulterte i at motoren ble overopphetet. Flyet ble berget og fløy igjen, og piloten overlevde krigen.
Desert Eagle
Desert Eagle er en halvautomatisk pistol hovedsakelig produsert i Israel av Israel Weapon Industries (IWI) (tidligere Israel Military Industries (IMI) for Magnum Research.
Den amerikanske våpenprodusenten Magnum Research utviklet og patenterte det originale Desert Eagle-designet og produserte de første prototypene. Deretter ble produksjonen flyttet til Israel som ferdiggjorde pistolen og satte den i produksjon. Produksjonen ble deretter flyttet til Saco Defense i USA hvor den ble produsert i perioden 1995–2000, deretter ble produksjonen tilbakeført til IWI. I 2010 ble Magnum Research kjøpt av den amerikanske våpenprodusenten Kahr Arms.
Desert Eagle er unik blant pistoler for å ha et sluttstykkesystem som minner mer om rifler enn pistoler. Den er feilaktig kjent som den kraftigste pistolen i verden, men det finnes flere kraftigere pistoler hva gjelder anslagsenergi. Den kommer i flere kalibre bl.a. .357 Magnum, .44 Magnum og den største i .50 Action Express. Kaliberet kan endres ved å skifte løpet, sluttstykket og magasinet.
I populærkulturen
Våpenet har blitt brukt i hundrevis av filmer, blant andre Eraser og Last Action Hero, og videospill som Counter-Strike, Far Cry 2 og Grand Theft Auto V.
Turntablism
Turntablism er et av de fire elementene i hiphop-kulturen. En turntablist (på norsk er betegnelsen vinylperkusjonist blitt brukt) bruker to platespillere (typisk Technics 1210) og en battle-mixer som sitt instrument. Han/hun lager «beats» og egne komposisjoner ved å mikse samples fra vinylplater, og arbeider oftest sammen med rappere.
Turntablister anser seg som oftest ikke som DJ-er som «spiller plater», men som musikere. Teknikker som «juggling», «scratching», «flares» og lignende brukes til å frembringe musikken.
Norges beste turntablist kåres i Norwegian Technics DMC.
Thomas County
Thomas County er navnet på tre fylker i USA:
28. oktober
28. oktober er den 301. dagen i året og den 302. i skuddår. Det er 64 dager igjen av året. Dagen ble fra gammelt av kalt «fyribod» eller «bustemann» fordi nå kan man når som helst vente snø.
Navnedag
Simon, Simen – etter den gamle simonsmesse for apostelen Simon Seloten
Fødsler
Se flere som er født 28. oktober i Kategori:Fødsler 28. oktober.
Dødsfall
Se flere som døde 28. oktober i Kategori:Dødsfall 28. oktober.
Alexander Ales
Alexander Ales (også kjent som Alesius; født 23. april 1500 i Edinburgh i Skottland, død 17. mars 1565) var en skotsk teolog av den augsburgske skole. På grunn av sine lærestandpunkter i teologiske spørsmål regnes han blant de såkalte filippistene.
Bakgrunn
Han ble født i Edinburgh hvor hans opprinnelig navn var Alexander Alane. Han studerte ved St Andrews ved det nydannede læresenteret St Leonard's hvor han tok eksamen i 1515. En tid etter ble han utpekt som kanoniker ved skolens kirke og hvor han ble ansett som energisk for den skolastiske teologi som sto imot reformatorenes lære.
Reformasjonens mann
Han slo totalt om ved opplevelsen av henrettelsen av Patrick Hamilton, abbed av Fern, i 1528. Han hadde blitt valgt for å møte Hamilton i en teologisk kontrovers om de skotske protomartyrer med oppdraget å overbevise ham ved argumentere mot hans «feil». Hamiltons verdighet på bålet imponerte Alesius i en slik grad at han ble vunnet over til reformatorenes sak.
Flukt til Tyskland: Fra talerstolen under en gudstjeneste prekte han mot geistlighetens utsvevelser før kirkemøtet i St Andrews. Det førte til at han ble satt i arrest og han ville sannsynligvis ha blitt straffet ytterligere om han ikke hadde greid å flykte til Tyskland i 1532. Etter å ha reist rundt i nordlige Europa bosatte han seg i Wittenberg hvor han ble kjent med Martin Luther og Philipp Melanchthon, og han undertegnet Augsburg-bekjennelsen (Confessio Augustana).
Et svar fra Johann Cochlaeus på dette, også adressert til den skotske kongen, førte til et andre brev fra Alesius hvor han utdypet sitt argument med stor styrke og kom inn på mer generelle spørsmål. I august 1534 ble han og noen andre bannlyst ved Holyrood av erkebiskopen av St Andrews. Da kong Henrik VIII av England (1509–1547) brøt med Den hellige stol i Roma ble Alesius overtalt til å reise til England hvor han ble hjertelig mottatt i august 1535 av kongen og hans rådgivere, Thomas Cranmer og Thomas Cromwell.
Etter et kort opphold ved Lambeth Palace ble han utpekt, etter påtrykk fra Cromwell, daværende kansler ved universitetet, til å holde en forelesning om teologi ved University of Cambridge, men da han hadde gitt noen få redegjørelser fra hebraiske salmer ble han forhindret til å fortsette av en fraksjon katolikker. I London livberget han seg selv for en tid ved å praktisere som lege. I 1537 var han tilstede ved et prestemøte og på forespørsel fra Cromwell framførte han en strid med John Stokesley, biskop av London, om sakramentets natur. Hans argumenter ble senere utgitt under tittelen Of Me Auctorile of the Word of God om antallet sakramenter.
Ny flukt til Tyskland: I 1539 ble Alesius tvunget til å flykte for andre gang til Tyskland da Thomas Cromwell ble rammet av sine motstandere og mistet kongens gunst, men også over spørsmålet om vedtakene om De seks artikler. I Tyskland ble han gitt en teologisk posisjon ved universitetet i Frankfurt an der Oder hvor han som professor i teologi foreleste om de reformerte doktriner. For kort tid var han tilbake i England igjen under kong Edvard VI av Englands regime og fikk i oppdrag av Cranmer på å skrive en latinsk utgave av Den første bønnebok (1549) for å informere Martin Bucer, en tysk protestantisk reformator, ved at man ønsket dennes mening om dette.
Tilbake i Leipzig levde han resten av sitt liv i fred. To ganger ble han æret ved å bli valgt som rektor av universitet. Hans skrifter var både eksegetisk (det som angår skriftfortolkning) og kontroversielt, hovedsakelig det siste.
Blant hans skrifter var Expositio Libri Psalmorum Davidis (1550) og hans kontroversielle arbeider viser til slike emner som oversettelsen av bibelen til morsmålet, polemikk mot Servetus og andre emner. Han utga et stort antall skrifter bestående av teologisk og polemisk art. Tyve av disse er nevnt av John Bale i hans verk Liste over engelske forfattere. I Alesius’ kontroversielle verker opprettholdt han sitt synergistiske syn på den skotske teologen John Mair. Han viste sin interesse for sitt opprinnelige hjemland ved utgivelsen av et Cohortatio ad Concordiam Pietatis, missa in Patriam suam (1544) som hadde uttrykt anerkjennelse av Luther, og et Cohortatio ad Pietatis Concordiam ineundam (1559).
Turner County
Turner County er navnet på to fylker i USA:
Wilkes County
Wilkes County er navnet på to fylker i USA:
Vulkansk aske
Utbrudd av store mengder aske vil danne en askekjegle. Et lag bestående av vulkansk aske har en tendens til å binde sammen, slik at det dannes en bergart som kalles tuff.
Egenskaper
I motsetning til aske som dannes av brennende tre eller annet brennbart materiale, er vulkanske aske hard og abrasiv, istedenfor myk og bløt. Den er ikke vannløselig og inneholder silisium, og leder elektrisitet, spesielt når den er våt. Under et omfattende askefall, virker himmelen ofte disete eller gulaktig, og lyset kan nesten helt forsvinne. En askesky som nærmer seg, kan ved første øyekast se ut til å være en vanlig sky – lyn og torden er ofte til stede. Luften bærer i tillegg ofte preg av svovel.
Farer
Vulkansk aske er ikke giftig, men inhalering av den kan medføre problemer for folk med nedsatt luftveisfunksjon, slik som astma og emfysem. Den abrasive konsistensen kan forårsake irritasjon og kløe på overflaten av øyene. Folk som bruker kontaktlinser, bør bruke briller dersom de kommer opp i en situasjon med vulkanske aske. I tillegg kan kombinasjonen av vulkanske aske og fuktighet i lungene, danne et stoff beslektet med flytende sement. Folk i et område med vulkansk aske bør også ta forholdsregler for å filtrere luften som man puster inn, med en fuktig klut eller en ansiktsmaske.
Den meste dødbringende effekten av vulkansk aske kommer fra pyroklastiske strømmer. Disse oppstår når et vulkanutbrudd skaper et skred av varm aske, gasser og stein, som strømmer i høy hastighet nedover sidene på vulkanen. Disse strømmene kan i enkelte tilfeller vise seg å være umulige å komme unna. I 1902 ble byen St. Pierre på Martinique ødelagt av en pyroklastisk strøm, som drepte over 29 000 mennesker.
Vulkansk aske og flytrafikk
Tefra eller vulkansk aske har en tendens til å kile fast maskineri. Dette representerer en stor trussel mot fly og helikoptre som flyr nær eller gjennom askeskyer. Det finnes mange dokumenterte tilfeller av skade på jetfly som følge av flyging gjennom et askefullt område. Motorer har en tendens til å stoppe, og drivstoff- og vannsystemer ombord kan tilsmusses og siden trenge reparasjoner. Etter vulkanutbruddet i Galunggung i Indonesia i 1982, fløy et British Airway Boeing 747 gjennom en askesky, som tilsmusset alle 4 motorene slik at de stoppet. Flyet sank fra 11 000 meter til bare 3 500 meter, før mannskapet fikk start på motorene igjen.
Et økende antall lignende hendelser førte til at flyindustrien møttes i 1991, for å diskutere hvordan man best kunne distribuere information om slike askehendelser. En løsning var opprettelsen av Volcanic Ash Advisory Centers («Rådgivingssentre for vulkansk aske» på norsk), forkortet VAAC. Det finnes et VAAC for hver av verdens 9 regioner. Sentrene kan utstede veiledninger og advarsler, og fungere som et bindeledd mellom meteorologer, vulkanologer og flyindustrien.
Senter for flerkulturelt og internasjonalt arbeid
Senter for flerkulturelt og internasjonalt arbeid (SEFIA) ved Høgskolen i Oslo var et utdannings- og forskningssenter etablert i 2000 «for å møte det økende behov for kunnskap om kulturelt mangfold, utviklingsspørsmål og globalisering». SEFIA var lokalisert i høyskolens hovedcampus på høyskolesenteret på Bislett og hadde i 2007 over 400 studenter. Senteret ble nedlagt og inkorporert i Avdeling for lærerutdanning fra 1. august 2007.
Senteret ga videreutdanning i faget flerkulturell forståelse og en bachelorgrad i utviklingsstudier. Dette var også senterets to faglige enheter. Senteret skulle videre drive utadrettet virksomhet og utføre forsknings- og utviklingsarbeid, inkludert oppdragsvirksomhet.
Overføringen av SEFIAs virksomhet til Avdeling for lærerutdanning førte til en omstrukturering også av denne avdelingen som fra våren 2008 fikk navnet Avdeling for lærerutdanning og internasjonale studier. I stor grad videreføres SEFIAs virksomhet, både utdanninger og oppdragsvirksomhet, innenfor studielederområdet "Internasjonale studier" ved avdelingen.
Ledelse
Senterets siste leder var Ingrid Maria Denk og studieleder var Lars Gule. SEFIAs siste styre satt fra 2003 til 2007 og ble ledet av dekan Per Øystein Staff.
Anton Vorobjov
Anton Vorobjov (russisk: ; født 12. oktober 1990 i Dmitrov) er en russisk proffsyklist som sykler for Gazprom-RusVelo. I 2012 ble han U23-verdensmester på tempo.
Humberto de Alencar Castelo Branco
Castelo Branco var sønn av en høytstående offiser i den brasilianske hæren, og vervet seg selv inn i hæren i 1918. Etter å ha gått på ulike krigsskoler tjenestegjorde han som oberst i den brasilianske ekspedisjonsstyrken under andre verdenskrig. Han ble utnevnt til sjef for hæren i 1963, og i 1964 ledet han et militærkupp (i ly av å være sjef for den brasilianske hæren) mot den sittende presidenten João Goulart.
Statskuppet førte til et maktskifte fra den såkalte «andre republikken» til et diktatorisk militærstyre som varte i 21 år. Castelo Branco ble selv president i midten av april 1964, og satt i denne posisjonen frem til midten av mars 1967. Castelo Branco omkom i en helikopterulykke ved Fortaleza den 18. juli 1967.
Karl Ove Knausgård
Karl Ove Knausgård (født 6. desember 1968 i Oslo) er en norsk forfatter og forlegger. Bøkene hans er oversatt til 30 språk. Hans romanserie Min kamp har på norsk kommet ut i et opplag på nær 500,000 eksemplarer (per 2015).
Bakgrunn
Knausgård er oppvokst på Tromøya ved Arendal, og i Kristiansand hvor han var elev ved Kristiansand katedralskole. Hans familie på morssiden er fra Jølster, der han også har døpt sine barn. Han har mellomfag i kunsthistorie og litteraturvitenskap fra Universitetet i Bergen. 19 år gammel ble han tatt opp som elev ved Skrivekunstakademiet i Hordaland. Under denne ett år lange skriveutdanningen, hadde han blant annet Ragnar Hovland og Jon Fosse som lærere. I tidsrommet 1999–2002 var han medredaktør i det litterære tidsskriftet Vagant, hvor han skrev essays om forfattere som Marcel Proust, Don DeLillo og Thure Erik Lund.
Verk
Knausgård debuterte litterært i 1998 med romanen Ute av verden, som vakte stor oppmerksomhet. Som første debutant noensinne ble han belønnet med Kritikerprisen. Romanen handler om Henrik Vankel, som i starten av romanen befinner seg på et lite sted i Nord-Norge som lærervikar. Etter at Vankel innleder et forhold til en 13-årig elev, forlater han bygda i all hast og reiser til Kristiansand. I resten av romanen flettes samtiden sammen med minner fra barndommen og ungdommen.
Knausgårds ambisiøse, selvbiografiske roman Min kamp ble utgitt i seks bind. Første, andre og tredje bind utkom høsten 2009, fjerde og femte bok utkom våren 2010. Sjette bok var planlagt utgitt i 2010, men utover høsten ble det meldt om utsettelser. For ''Min kamp. Første bok'' mottok Knausgård Brageprisen og P2-lytternes romanpris. Romanen ble også nominert til Nordisk råds litteraturpris, Kritikerprisen, Bokhandlerprisen, Ungdommens kritikerpris og Sørlandets litteraturpris. Morgenbladets lesere kåret Min kamp 1-3 til årets bok 2009. I VG ble ''Min kamp. Første bok'' høsten 2009 kåret til en av tiårets ti beste norske romaner.
De tre romanene Ute av verden, En tid for alt og Min Kamp kan ifølge Knausgård sees på som en trilogi. Mens Ute av verden handler om romankarakteren Henrik Vankel, er En tid for alt i prinsippet skrevet av Henrik Vankel, og Min kamp handler om forfatteren Karl Ove Knausgård som har skrevet alle bøkene. I 2020 kom romanen Morgenstjernen, etterfulgt av Ulvene fra evighetens skog og Det tredje riket i de påfølgende årene. Også disse anses som en trilogi, men bestående av kollektivromaner. Karakterene i disse verkene knyttes sammen av bånd bredere enn slekt.
Knausgård leste egne nyskrevne tekster med relasjon til terrorangrepene i Norge 2011 under Minnemarkeringen i Oslo 22. juli 2012.
Familie
Som voksen har Knausgård bodd i Bergen, Stockholm og Malmö. I 2011 flyttet han til Glemmingebro utenfor Ystad i Österlen sydøst i Skåne, først sammen med sin kone, Linda Boström, og deres fire barn. Paret har siden skilt seg. Knausgård er i dag bosatt i Hither Green sørøst i London med kona Michal Shavit og ialt syv barn, derav et felles barn født våren 2019.
Knausgårds mor og hennes foreldre er fra Sørbøvåg i Hyllestad. Kommunen har derfor en spesiell plass hos forfatteren. Han har uttalt at Hyllestad er med i alle bøkene han har skrevet. På sin fars side møtte han motgang etter at han beskrev sin far i Min kamp.
New York Institute of Technology
New York Institute of Technology (forkortet NYIT) er et privat universitet med hovedcampus i Old Westbury på Long Island i delstaten New York i USA. Det er ytterligere en campus på Long Island og en på Manhattan. Ved Ellis College gis det online fjernundervisning.
Jørstadmoen
Jørstadmoen er et tettsted nord i Lillehammer kommune i bygda Fåberg. Tettstedet har innbyggere per 1. januar. Stedet preges av militærbasen Jørstadmoen leir.
Zunyi
Zunyi (forenklet kinesisk: 遵义; tradisjonell kinesisk: 遵義; pinyin: Zūnyì) er en kinesisk by på prefekturnivå i provinsen Guizhou i det sørlige Kina. Befolkningen innen bygrensene anslås (2004) til 401 000.
New York Institute of Technology
NYIT ble opprettet i Brooklyn i 1955. Skolene omfatter:
Jørstadmoen
På stedet finnes ellers blant annet skole, dagligvarebutikk, Jorekstad fritidsbad og Jorekstad idrettsanlegg.
Zunyi
Zunyis befolkning er overveiende hankinesere, men også 36 minoritetsgrupper er representert, deriblant tujia-, miao- og gelao folkene.
New York Institute of Technology
Ved universitetet var det 11 404 studenter og 849 vitenskapelig ansatte i 2006, og samme året var skolepengene 20 358 dollar for alle studenter. Studiene gis opp til doktorgradsnivå.
NYITs Computer Graphics Lab regnes som en av de fremste forskningsinstitusjonene innen computerstyrt grafisk produksjon i verden, og grunnleggeren Edwin Catmull grunnla senere Pixar.
Zunyi
Byen har fått mye industri: Metallurgi, kraftverk, bygningsmaterialer, matvareindustri. Byen er også blitt et kommunikasjonsknutepunkt.
Administrative enheter
Zunyi består av to bydistrikter, åtte fylker, to autonome fylker og to byfylker:
Historie og turisme
Det kinesiske kommunistparti har byen på listen over sine «røde pilegrimsmål» ettersom byen var åsted for et viktig møte for Den røde armés polibyrå i revolusjonsårene, under «den lange marsjen» i januar 1935. Som møtested benyttet de byens katolske kirke, bygd i vakker lokal stil.
Gass
Gass er en aggregattilstand hvor stoffer består av fritt bevegelige molekyler og/eller atomer. Begrepet fase brukes synomynt med aggregattilstand. Vi bruker begrepet gass om den aggregattilstanden som karakteriseres ved at et stoff hverken har fast form eller fast volum. I en mikroskopisk beskrivelse tilsvarer dette at atomene eller molekylene som utgjør stoffet ikke er bundet i noen bestemt struktur, men svever fritt.
Zunyi
Historie og turisme
I 1953 omgjorde regjeringen kirken til et minnesmerke til Mao Zedongs ære, og man renoverte også det hus som han bodde i. Den stedlige katolse sogneprest, fader Xia, fikk som erstatning et stykke land med et hus på. Han ble senere kastet i fengsel. Etter 20 år ble han løslatt og i 1985 fullt rehabilitert, og i 1987 begynte han på byggingen av den nåværende (2004) kirke.
Samferdsel
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.
Kinas riksvei 326 løper gjennom området. Den begynner i Xiushan i Chongqing og går mot provinsen Guizhou, og ender i Hekou i Yunnan, ved grensen til Vietnam og den vietnamesiske byen Lao Cai.
Gass
Naturgass er et mye brukt fossilt brensel i gassfase. Energiverk som har gass som energikilde omdanner høyverdig kjemisk energi i gassen til lavverdig varmeenergi som kan drive turbiner for elektriske generatorer.
Et stoff er i gasstilstand når termisk energitetthet (for eksempel. målt ved temperaturen) er så stor at molekylene ikke ligger inntil hverandre slik de gjør i faststoff- og væsketilstand, som er de to andre aggregattilstandene.
Termodynamisk beskrivelse
Gass betyr kaos.
Den enkleste matematiske modellen for en gass får vi ved å se bort fra all vekselvirkning mellom bestanddelene i gassen. Likningen for en slik ideell gass kan skrives:
pV = nRT ,
Den ideelle gasslikningen gir en tilfredsstillende beskrivelse av reelle gasser for lave trykk og høye temperaturer. Ved romtemperatur og en atmosfæres trykk er den tilstrekkelig for de fleste formål.
En modell som tar hensyn til vekselvirkning mellom bestanddelene i gassen er Van der Waals tilstandslikning. Denne gir en bedre beskrivelse av reelle gasser ved høyt trykk og lave temperaturer.
Guiyang
Guiyang (kinesisk: 贵阳; pinyin: Guìyáng) er en kinesisk storby og by på prefekturnivå som er hovedstad i provinsen Guizhou i det sørlige Kina. Befolkningen innen bygrensene anslås (2004) til 1 161 000, men hele prefekturet har 3,06 millioner innbyggere.
Guiyang ligger langs hovedveien mellom Kunming og Chongqing. Den er også et jernbaneknutepunkt (siden 1959) og et industrisenter. Her produseres blant annet tekstiler, kunstgjødsel, maskinredskaper, petroleum, gummiprodukter, sement og papir. Viktige kull- og bauxittgruver ligger i nærheten.
Administrative enheter
Guiyang består av seks bydistrikter, tre fylker og ett byfylke:
Luftfart
Guiyang Longdongbao internasjonale lufthavn betjener byen.
Vei
Kinas riksvei 321 deler trasé med G320 på dette avsnittet. Den fører fra Guangzhou i provinsen Guangdong via blant annet Wenzhou og Guilin til Chengdu, hovedstaden i provinsen Sichuan.
Worth County
Worth County er navnet på tre fylker i USA:
National Park Service
National Park Service (NPS) er den føderale etaten i USA som administrerer alle nasjonalparker, mange «National Monuments», og andre verneområder og historiske eiendommer med forskjellige betegnelser. NPS ble opprettet 25. august 1916 av Kongressen. Det er en etat innen Innenriksdepartementet i USA.
NPS har oppsyn med 391 enheter, hvorav 58 er betegnet som nasjonalparker. Blant de andre enhetene er:
Det er minst én NPS-administrert enhet i hver stat, bortsett fra i delstaten Delaware.
KylieX2008
KylieX2008 er den tiende verdensomspennende konsertturneen av den australske sangeren Kylie Minogue, i forbindelse med hennes tiende studioalbum X. Det ble opprinnelig annonsert som bare en europeisk turne, ble det utvidet til Australia, Asia og Amerika. Ved avslutningen av den europeiske etappen annonserte Minogue at turneen ville fortsette i Sør-Amerika, Asia og Australasia. Turneen spilte inn anslagsvis 70 millioner dollar i billettsalg i 2008.
Premiere
Act 1: Xlectro Static
Act 2: Cheer Squad
Act 3: Xposed
Act 4: Black Versus White
Akt 5: Naughty Manga Girl
Akt 6: Starry Nights
Akt 7: Beach Party
Ekstranummer
Hovedsett
Act 1: Xlectro Static
Act 2: Cheer Squad
Act 3: Beach Party
Act 4: Xposed
Akt 5: Naughty Manga Girl
Akt 6: Starry Nights
Akt 7: Black Versus White
Ekstranummer
Representasjon (psykologi)
Representasjon er et begrep i psykologi som omfatter individets bevisste og/eller ubevisste kart/modeller av virkeligheten som det fortolker alle nye erfaringer og opplevelser ut ifra. Representasjonene er bygget opp av individets tidligere sansemessige og følelsesmessige erfaringer og oppdagelser (persepsjoner).
Begrepet har sitt opphav i eldre tiders filosofi, eksempelvis fra Rousseaus bok Emile, men er videreutviklet av forskjellige retninger og fagområder innen psykologi og nevrologi. Disse retningene har etterhvert kartlagt mye om hvordan, og tildels hvorfor, ting blir oppfattet slik de blir av ulike individer.
Enterprise (tivoliattraksjon)
Enterprise er en tivoli og fornøyeløsesparkattraksjon.
Attraksjon ble introdusert i 1972 av Schwarzkopf, og en forbedret utgave kom i 1973 fra Huss, som samme året fikk utstedt patent på attraksjonen. Til tross for at Huss ikke eide den opprinnelige inkarnasjon av attraksjonen fikk de utstedt patent.
Enterprise produseres av Huss, Schwarzkopf, og Heinz Fähtz, alle deler navnet Enterprise. Både tilhengere (mobile) og parkversjoner (stasjonære) er installert og i bruk. Enterprise var en av de mest populære attraksjonene fra 1970-tallet og 1980-tallet av typen Thrill ride.
Inntil tidlig på 1990-tallet var det bare i Tyskland over ti Enterpriser i drift. Attraksjonen kom også til Skandinavia, først til Sverige og Liseberg (1976), så senere til Norge og TusenFryd (1988). Enterprisen i Liseberg og TusenFryd er senere solgt, først den i Liseberg (1982) og siden den på TusenFryd (2005). Enterprise finnes fortsatt i fornøyelsesparken Bakken i Danmark.
Enterprise fra Huss
Da Schwarzkopf introduserte Enterprise i 1972, bestemte det tyske selskapet Huss at de skulle komme med en bedre utgave, av attraksjonen fra Schwarzkopf. I 1973 kom deres første Enterprise, som ble plassert i en tysk fornøyelsespark. Etter hvert fikk Huss patent på attraksjonen, noe som irriterte Schwarzkopf, som egentlig hadde introdusert attraksjonen. Huss har kun en modell, mens konkurrenten hadde fire, men det er tilsynelatende Huss som har solgt flest av denne attraksjonen. Både Enterprisen som sto på TusenFryd og på Liseberg, var fra Huss. Også den som står i Bakken er fra Huss. En utvidet versjon av Huss Enterprise kalles Skylab. Denne varianten består av femten firepersons gondoler.
Enterprisen fra Schwarzkopf
Den første Enterprise fra Schwarzkopf ble bygget i 1972, og i 1974 kom Enterprise II, som bare hadde en forandring, og det var at den hadde 16 gondoler for totalt 32 personer. I 1975 ble Enterprise III lansert, den hadde fått 21 gondoler. Enterprise III ble ikke like populær som I & II. 1978 kom en ny type, Enterprise IV, denne attraksjonen kom med 16 gondoler, men man fikk den i mobile og stasjonære versjonen. Det er denne typen man finner flest av på Tivoli, grunnet at den er lettere å frakte en modell: II. I alt over 20 av denne typen ble bygget. I Attractiepark Slagharen i Nederland finns en eldre versjon av Enterprise III i tillegg finnes én Enterprise III i den finske fornøyelsesparken Tykkimäki som har stått der siden 1999, og selve attraksjonen er over 30 år gammel.
Om attraksjonen
Enterprise har 16, 20 og eller 21 gondoler som er festet rundt et hjul som er mellom 18 og 22 meter i diameter, i hver vogn er det plass til inntil to personer. I starten begynner hjulet å gå rundt, og når det oppnår en fart på 14 runder per minutt, begynner en arm å løfte hjulet 90 grader. Dette gjøres ved at en stor hydraulikksylinder presser armen opp. Nå armen står 90 grader vil passasjerene utsettes for nok tyngekraft til at vedkommende kan sitte uten sikkerhetsbøyle opp-ned.
Enterprise på TusenFryd
Da planene om TusenFryd hadde kommet godt i gang ble det diskutert flere forskelige attraksjoner deriblant attraksjonen Enterprise. Tilslutt ble det i 1986-87 bestemt at TusenFryd skulle investere i en Enterprise, og valget endte på Enterprisen som det tyske selskapet Huss produserte. Produksjonen av Enterprise tok til i 1987, og den kom som en helt ny attraksjon tidlig i 1988, og var en av de aller første attraksjonen som ble montert i parken vinteren 1987/88. Attraksjonen var mobil, dette vil si at den lett kunne pakkes sammen og legges på henger. Men selv om dette var en mobil attraksjon, gravde TusenFryd ut plass til den, og gjorde installasjonen permanent. Mellom årene 1998-2002 hadde ikke attraksjonen lys, dette etter at et relé som styrte de blinkende lysene brant opp. Releet ble ikke byttet før sommeren 2002, og attraksjonen fikk tilbake de røde og hvite lysene samme året.
I 17 år sto attraksjonen ved Spøkelseshuset hvor den ruvet med det hvite hjulet før den høsten 2005, 18 år gammel ble solgt som delemaskin til Lindström Tivoli. Dette var en pålitelig attraksjon som det nesten aldri var noe feil med, og det var ingen ulykker knyttet til denne attraksjonen mens den var i parkens besittelse. I 2004 begynte den å kreve sitt med vedlikehold.